**З А П И С Н И К**

од 49-та седница на Советот на Општина Аеродром, одржана на 28.11.2024 година со почеток во 16:30 часот, во просториите на Општина Аеродром

Присутни:

|  |  |
| --- | --- |
|  | 16.Сузана Делева |
| 1. Милка Тримчевска | 17.Томче Ѓуровски |
| 2. Стефан Синадиновски | 18. Љупчо Недески |
| 3. Љупчо Ацковски | 19. Даниел Самарџиски |
| 4. Сузана Павловска | 20. Александра Петковска Николовска |
| 5. Филип Василески | 21. Миле Климоски |
| 6. Антонио Петковски | 22. Дарко Масларковски |
| 7. Маријана Столевска Тасиќ | 23. Горан Костовски |
| 8. Станислав Николовски | 24. Сања Несторовска Лазарова |
| 9.Лидија Стаменкова | 25. Дејан Ристовски |
| 10.Бошко Петковски | 26. Благица Сековска |
| 11.Валерија Анастасова |  |
| 12. Васе Канзуров |
| 13. Елена Мургоска Митреска |
| 14. Милутин Ристески |
| 15. Вангелина Мојаноска |

Присутни се и претставници од општинската администрација.

Претседателот на Совет Антонио Петковски, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.

Претседателот отвори расправа по однос на Записникот на 48-та седница на Советот.

Бидејќи никој не побара збор Претседателот го стави на гласање Записникот

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред

Претседателот извести дека се доставени предлог точки за дополнување на дневниот ред

Од страна на Градоначалникот

1. Предлог-одлука за давање на времено користење на дел од недвижна ствар
2. Предлог-одлука за одобрение за употреба на зборот „Аеродром“ во називот на Здружение Шаховски Клуб АЕРОДРОМ Скопје
3. Предлог-одлука за проширување на средствата во Буџетот на ОА за 2024 година
4. Предлог-одлука за одобрување на дополнителни финансиски средства на основни училишта на територијата на Општина Аеродром.

Претседателот отвори расправа по однос на предлозите.

Бидејќи никој не се јави за збор Претседателот го заклучи претресот и го стави на гласање предлогот за дополнување на дневниот ред со точката

**Предлог-одлука за давање на времено користење на дел од недвижна ствар ГЛАСАА: ЗА – 17 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за одобрение за употреба на зборот „Аеродром“ во називот на Здружение Шаховски Клуб АЕРОДРОМ Скопје**

**ГЛАСАА: ЗА – 17 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за проширување на средствата во Буџетот на ОА за 2024 година**

**ГЛАСАА: ЗА – 17 советници ПРОТИВ –нема ВОЗДРЖАНИ- нема**

Се констатира дека предлогот е усвоен

**Предлог-одлука за одобрување на дополнителни финансиски средства на основни училишта на територијата на Општина Аеродром.**

**ГЛАСАА: ЗА – 17 советници ПРОТИВ –нема ВОЗДРЖАНИ- нема**

Се констатира дека предлогот е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред, а пред точката Советнички прашања.

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

Претседателот го стави на гласање **дневниот ред со дополнувањето**

**ГЛАСАА: ЗА – 17 советници ПРОТИВ – нема ВОЗДРЖАНИ- нема**

 Се констатира дека дневниот ред за 49-та седница е усвоен

**Се премина на точките од дневниот ред**

**1-ва точка- Предлог-одлука за измена на распоредот на средствата од Буџетот на ОА за 2024 година.**

**Претседателот најнапред отвори расправа по поднесениот Амандман од страна на Градоначалник со архивски број 09-356/2 од 28.11.2024 година**

**Предлагачотобразложи дека овој Амандман се работи за Амандман во делот на Одлуката за измена на средствата во буџетот и се однесува за измена во колоната на основниот буџет, се со цел дополнителните средства што се непречено потребни за да успешно се заврши годината.**

**Претседателот го стави на гласање Амандманот**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

 Се констатира дека Амандманот е усвоен

Се премина на точката **Предлог-одлука за измена на распоредот на средствата од Буџетот на ОА за 2024 година.**

Советничката Благица Сековска се јави за збор и постави прашање за каква цел и за кои невладини организации станува збор и под кои услови ќе се доделуваат овие средства

**Градоначалникот Дејан Митески се јави за збор и даде одговор на по однос на поставеното прашање**

**Претседателот ја стави на гласање точката со усвоениот Амандман**

**ГЛАСАА: ЗА – 16 советници ПРОТИВ –нема ВОЗДРЖАНИ- нема**

 Се констатира дека точката е усвоена

**2-ра точка-Предлог-план за измена на Планот за програмите за развој за период 2024-2026 година**

**Советникот Милутин Ристески** се јави за збор и напомена дека она што успеал да го види од материјалите е дека се работи за 7 Проекти кои што почнуваат од 2024 година. Советникот праша дали ќе се успее да се склучат договори за овие Проекти, со оглед на тоа што веќе е 1ви Декември и имајќи во предвид дека треба да се распишат јавни набавки за овие Проекти. Советникот побара детално образложение по однос на сите Проекти

**Градоначалникот се јави за збор и напомена дека за сите Проекти се одобрени средства од страна на Владата на Република Македонија. Согласно договорите кои што ги потпишале со Владат, Градоначалникот напомена дека било побарано истите да се дополнат и во развојната Програма на Општината, а во однос на реализација на средствата веќе се распишани за сите проекти и очекуваат дека ќе завршат до месец декември.**

**ГЛАСАА: ЗА – 16 советници ПРОТИВ –нема ВОЗДРЖАНИ-нема**

 Се констатира дека точката е усвоена

**3-та точка**-**Предлог-заклучок за усвојување на Кварталниот извештај за извршување на Буџетот на Општина Аеродром за третиот квартал од 2024 година.**

**ГЛАСАА: ЗА – 16советници ПРОТИВ – нема ВОЗДРЖАНИ- нема**

Се констатира дека точката е усвоена

**4-та точка-Предлог-одлука за давање согласност на тримесечен извештај (јули, август и септември 2024 година) за финансиско работење на Јавното претпријатие за комунални дејности на Општина Аеродром**

**ГЛАСАА: ЗА – 16 советници ПРОТИВ – нема ВОЗДРЖАНИ- нема**

Се констатира дека точката е усвоена.

**5-та точка** од дневниот ред – **Предлог-програма за измена и дополнување на Програмата за планирани активности од областа на образованието во Општина Аеродром за 2024 година.**

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** –**Предлог-одлука за давање позитивно мислење на Статутарна одлука за дополнување на Статутот на ООУ „Александар Македонски“-Скопје**

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека точката е усвоена

**7-ма точка** - **Предлог-одлука за давање согласност за примање на донација од страна на Сивил Инжинеринг ДОО Скопје за изготвување на Урбанистички проект за реконструкција на локален патен правец Горно Лисиче-Долни Лисиче во реон на мост на Маркова река Општина Аеродром.**

**Советникот Дејан Ристовски се јави за збор** и праша дали со оваа донација дури сега се почнува со прибирање документи , дали сеуште не е почната постапката за добивање одобрение за градба за реконструкција за овој мост.

**Градоначалникот Дејан Митески** се јави за збор и напомена дека постои претходно планска документација за овој мост, потребата за донесување на изработка на урбанистички проект е поради потребата од одобрување на сообраќаен проект каде што ќе треба да има бележење.Градоначалникот напомена дека одобрение е издадено и очекува наскоро реализација.

**Советникот Милутин Ристески** се јави за зори праша зошто толку многу се чекало за овој мост, од кога е започната оваа постапка, зошто проектот се добива со донација и што ќе добие Сивил Инжинеринг за возврат, кога се очекува да се започне изведбата на овој мост и како се планира да се реши поврзувањето помеѓу Долно и Горно Лисиче за време на изведбата на мостот.

**Градоначалникот Дејан Митески** одговори дека за време на овој мандат бил изработен основен проект за кој што било издадено одобрение за градење, во однос на насоката на движење мостот ќе се доградува и кога ќе се направи едната страна че биде пуштена па ќе почне да се прави другата. Градоначалникот напомена дека на почетокот на 2025 очекува да се почне со градба.

**ГЛАСАА: ЗА – 26 советници ПРОТИВ –нема ВОЗДРЖАНИ-нема**

Се констатира дека точката е усвоена

**8-ма точка**- **Предлог-одлука за утврдување бесправен објект за кој може да се изврши вклопување во урбанистичко-планска документација ( објект бр.1 на КП 790/11КО Кисела Вода 2.)**

 **ГЛАСАА: ЗА – 21 советници ПРОТИВ –нема ВОЗДРЖАНИ- нема**

Се констатира дека точката е усвоена

**9-та точка- Предлог-одлука за утврдување бесправен објект за кој може да се изврши вклопување во урбанистичко планска документација (објект бр.1 на КП 1029 КО Кисела Вода 2)**

**ГЛАСАА: ЗА – 21советници ПРОТИВ – нема ВОЗДРЖАНИ- нема**

 Се констатира дека точката е усвоена.

**10-та точка**- **Предлог-одлука за утврдување бесправен објект за кој може да се изврши вклопување во урбанистичко планска документација (објект бр.2 на КП 2942 КО Кисела Вода 2)**

 **ГЛАСАА: ЗА – 21 советници ПРОТИВ – нема ВОЗДРЖАНИ- нема**

Се констатира дека точката е усвоена.

**11-та точка** - **Предлог-одлука за утврдување бесправен објект за кој може да се изврши вклопување во урбанистичко-планска документација (објект бр.1 на КП 3821/7 КО Кисела Вода 2).**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека точката е усвоена

**12-та точка**- **Предлог-одлука за именување и дополнување на Одлуката за комунален ред и мерки за нејзино спроведување на подрачјето на оптина Аеродром.**

**Советникот Горан Костовски побара образложение по однос на точката**

**Градоначалникот Дејан Митески** одговори дека во оваа одлука се ставаат во рамка сите оние објекти кои што се поставуваат на површини на Општина Аеродром како објекти за продавање на кафе, пуканки, вовчиња и сл. Градоначалникот напомена дека тие во моментов се неуредена материја и целта е да се стават во некаков систем, односно во систем на Општината и поради тоа предлага измена на оваа одлука за комунален ред и да утврдат локација каде е добро да се поставуваат вакви типови на објекти.

**Советникот Дарко Масларковски** се јави за збор и напомена дека му се допаѓа тоа што се работи на оваа проблематика, но смета дека треба да се остави простор оваа измена да се надополни.Советникот напомена дека никаде не ги видел вклучено дивите пазарџии кои што ги има на многу локации во Општината.Советникот напомена дека голем проблем имаат во Мичурин од дивите пазарџии кои што палат огнови со секакви материии го загадуваат тоа место на живеење, исто така Советникот побара да размисли комуналната служба и инспекцијата да завземе позиција по однос на нив како можат да се казнат.

**Градоначалникот Дејан Митески** одговори дека инспекцијата постапува и тргнати се околу 15 камиони во Населба Лисиче , за жал се преместуваат на други локации и сите се казнети.Градоначалникот напомена ако има некој конкретна локација да ја каже како би можела инспекцијата да постапи

**Советникот Дарко Масларковски** се јави за збор и напомена дека конкретна локација е во Мичурин на мостот на самиот влез.Советникот напомена дека не му смета тоа што луѓето заработуваат, но смета тоа што секој ден има запалено оган во кој што палат секакви материи и ја загадуваат околината.

**Советникот Дејан Ристовски** се јави за збор и праша дали во оваа рамка спаѓаат и оние кои делат рекламни материјали

**Градоначалникот Дејан Митески** одговори дека комплетно сите спаѓаат, но оние кои што делат рекламни материјали се поставуваат еднократно.

**ГЛАСАА: ЗА –17советници ПРОТИВ –нема ВОЗДРЖАНИ- нема**

Се констатира дека точката е усвоена

**13-та точка- Предлог-одлука за давање согласност на измена и дополна на Годишен план за вработување на Општина Аеродром за 2024 година**

**ГЛАСАА: ЗА –16советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**14-та точка- Предлог-одлука за организацијата, делокругот и начинот на извршување на задачите на општинската администрација на Општина Аеродром Скопје.**

**Советникот Дарко Масларковски** се јави за збор и побара од одговорните лица на администрацијата да му се достави бројот на вработени и нивниот делокруг на обврски.

**ГЛАСАА: ЗА –15советници ПРОТИВ –нема ВОЗДРЖАНИ- нема**

Се констатира дека точката е усвоена

**15-та точка-** **Предлог-заклучок за усвојување на Извештај за извршување на Одлуките донесени од страна на Советот на Општина Аеродром за период од 01.04.2024 година до 31.07.2024 година.**

**Градоначалникот Дејан Митески** даде објаснување по однос на точката

**ГЛАСАА: ЗА –16 советници ПРОТИВ – ВОЗДРЖАНИ- нема**

Се констатира дека точката е усвоена

**16-та точка- Предлог-одлука за давање согласност за отстранување на недвижна ствар-објект, сопственост на Општина Аеродром, заради создавање на услови за изведба на објекти од јавен интерес предвидени во ДУП за Градска четврт И11**

**ГЛАСАА: ЗА –25 советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**17-та точка-Предлог-одлука за давање на спонзорство на Фудбалски Клуб Победа 2012 Скопје преку отстапување на спортски објект -фудбалски терен на КП 97/10 КО Долно Лисиче**

**ГЛАСАА: ЗА –21советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**18-та точка- Предлог-иницијатива Советот на Општина Аеродром да донесе Одлука за реализација на платена пракса во општинската администрација за студенти со живеалиште во општината и издвојување на средствата во Буџетот на Општина Аеродром за 2024 година за оваа намена.**

**Доветникот Дејан Ристовски** ја образложи точката и напомена дека оваа Иницијатива ја предлагаат со цел надоградување на веќе стекнатите знаења и вештини на студентите со започнување на практична обука во административниот дел со што ќе им го олесни понатамошниот процес на учење и работа.Советникот напомена дека заинтересираните студенти за ваков вид на пракса би добивале симболичен надомест предлог 10.000 денари месечно од Општината во период од 3 месеци за време на летниот распуст. Советникот напомена дека Иницијативата е направена со цел како би им се помогнало на младите, на студентите да останат во Државата и ќе им даде поттик за понатамошна работа.

**Советникот Милутин Ристески се јави за збор** и напомена дека Иницијативата не е лоша и дека СДСМ чисто поради идејата ќе ја поддржи оваа Иницијатива и ќе гласа ЗА, но препорача дека вакви убави идеи и квалитетни иницијативи не е лошо да бидат малку подетално образложени со цел да добијат општ консензус во Советот.

**Советничката Благица Сековска** се јави за збор и напомена дека во нивната Иницијатива нема никаква политика и би било многу корисно младите по завршувањето на факултетот да можат да доаѓаат на пракса.

**Советникот Дарко Масларковски** се јави за збор и напомена дека му с допаѓа Иницијативата и ќе ја поддржи и би сакал од службите и од Советот да размислат пошироко доколку би се носела некаква Одлука да се поддржи оваа иницијатива, може да се прошири да не ги вклучува само студентите кои што имаат лична карта од Општина Аеродром, туку да ги вклучи било кои студенти кои што моментално живеат во Општина Аеродром. Советникот напомена дека може да се вклучат и тинејџери кои што преку летото би имале можност за одредена пракса.

**Градоначалникот Дејан Митески** во однос на оваа Иницијатива одговори дека е интересна и треба да се размислува во таа насока, но смета дека не е созреано во моментов тоа прашање.Градоначалникот напомена дека веќе има практична настава со ученици од средни училишта каде што секоја среда доаѓаат на пракса која што за жач е ограничена само 1 неделно поради просторните услови кои што ги имаме. Градоначалникот напомена дека за прв пат после промена на Градоначалник има намалување на бројот на адмиистративни службеници и 15 луѓе се помалку и апсолутно сите се вклучени за некакви активности.Градоначалникот смета дека поради тоа би имале дополнителен проблем практикантите да бидат присутни цело работно време во просториите.Градоначалникот напомена дека по законот тие лица нема да имаат можност да постапуваат и ќе бидат дополнително оптоварување.Во однос на ангажирање на тинејџери Градоначалникот напомена дека нема можност да се ангажираат со надоместок ако не се полнолетни.

Советничката Благица Сековска се јави за збор и напомена дека вреди да се најде начин да се прифати оваа иницијатива и ако се прифати како иницијатива тоа не значи дека треба да се спроведе веднаш, туку да се разработи и да почне да функционира од наредната година.

Градоначалникот напомена дека во моментов некои услови за вакво нешто не се исполнети.

**ГЛАСАА: ЗА –9 советници ПРОТИВ –нема ВОЗДРЖАНИ- нема**

Се констатира дека точката не е усвоена

**19-та точка- Предлог-одлука за давање на времено користење на дел од недвижна ствар**

**Советникот Дарко Масларковски се јави за збор и замоли во иднина каде што има вакви точки, каде што се дава дел од просторот на Општината на одредени невладини организации би било добро предлагачот да ја напомене која е таа невладина организација за да знаат на кого даваат.**

**ГЛАСАА: ЗА –16 советници ПРОТИВ –нема ВОЗДРЖАНИ- нема**

Се констатира дека точката е усвоена

**20-та точка-Предлог-одлука а одобрение за употреба на зборот „Аеродром“ во називот на Здружение Шаховски клуб АЕРОДРОМ Скопје.**

**ГЛАСАА: ЗА –18советници ПРОТИВ –нема ВОЗДРЖАНИ- нема**

Се констатира дека точката е усвоена

**21-ва точка- Предлог-одлука за проширување на средствата во Буџетот на ОА за 2024 година**

**ГЛАСАА: ЗА –16советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**22-ра точка-Предлог-одлука за одобрување на дополнителни финансиски средства на основни училишта на територијата на Општина Аеродром.**

**ГЛАСАА: ЗА –16советници ПРОТИВ –нема ВОЗДРЖАНИ- нема**

Се констатира дека Одлуката е усвоена

**23-та точка- Советнички прашања**

**Советникот Дарко Масларковски постави Советничко прашање**

-Станува збор за прашање а хуманитарна помош за 2 лица, едно лице е вработено во Општина Аеродром,а другото е детенце од Ново Лисиче. На прашањето не ми е одговорено

-Зошто 3 години не успеваме да го активираме младинскиот Совет.Дали размислува Општината, администрацијата да направи повторно Иницијатива да го активираме тој состав.

Дневниот ред беше исцрпен.

Со тоа заврши 49-та седница на Советот на Општина Аеродром.

Претседател на Совет

 на Општина Аеродром

 Антонио Петковски